CELEX: 62014CN0053
Language: sk
Date: 2014-02-04 00:00:00
Title: Vec C-53/14 P: Odvolanie podané 4. februára 2014 : JAS Jet Air Service France (JAS) proti rozsudku Všeobecného súdu (štvrtá komora) z  3. decembra 2013 vo veci T-573/11, JAS Jet Air Service France/Komisia

7.4.2014   
            
            
               SK
            
            
               Úradný vestník Európskej únie
            
            
               C 102/22
            
         Odvolanie podané 4. februára 2014: JAS Jet Air Service France (JAS) proti rozsudku Všeobecného súdu (štvrtá komora) z 3. decembra 2013 vo veci T-573/11, JAS Jet Air Service France/Komisia
   (Vec C-53/14 P)
   2014/C 102/31
   Jazyk konania: francúzština
   
      Účastníci konania
   
   
      Odvolateľka: JAS Jet Air Service France (JAS) (v zastúpení: T. Gallois a E. Dereviankine, advokáti)
   
      Ďalší účastník konania: Európska komisia
   
      Návrhy odvolateľky
   
   
               —
            
            
               zrušiť rozhodnutie Všeobecného súdu, ktoré je vyjadrené vo výroku rozsudku vydaného 3. decembra 2013 vo veci T-573/11,
            
         
               —
            
            
               vyhovieť návrhom predloženým spoločnosťou JAS Jet Air Service France v prvostupňovom konaní v rozsahu, v akom smerujú k zrušeniu rozhodnutia Európskej komisie z 5. augusta 2011 vo veci REM 01/2008, ktorým bola zamietnutá žiadosť odvolateľky z 24. januára 2008 o odpustení dovozného cla vo výške 1 001 778,20 eura,
            
         
               —
            
            
               zaviazať Európsku komisiu na náhradu trov konania.
            
         
      Odvolacie dôvody a hlavné tvrdenia
   
   Na podporu svojho odvolania proti rozsudku, v ktorom Všeobecný súd potvrdil rozhodnutie Komisie z 5. augusta 2011, ktorým bola zamietnutá žiadosť odvolateľky o odpustení dovozného cla, odvolateľka uvádza dva žalobné dôvody.
   Po prvé odvolateľka vytýka Všeobecnému súdu, že porušil článok 13 nariadenia (EHS) č. 1430/79 (1) a článok 239 colného kódexu Spoločenstva (2), lebo neuznal existenciu „osobitnej situácie“ umožňujúcej požadované odpustenie cla. Všeobecný súd uviedol, že situáciu odvolateľky nemožno porovnávať so situáciou spoločnosti CALBERSON BV (vec REM 10/01), ktorej Komisia priznala odpustenie cla.
   Po druhé sa odvolateľka domnieva, že Všeobecný súd porušil vyššie uvedené články tým, že na účely uznania existencie „osobitnej situácie“ nezohľadnil zlyhanie, ktoré nastalo na úrovni vnútroštátneho postupu vydávania a kontroly povolení na dovoz oslobodený od DPH, tzv. AI2 (článok 275 francúzskeho code général des impôts [všeobecného daňového zákonníka] a jeho vykonávacie predpisy). Všeobecný súd obrátil dôkazné bremeno, a teda svojím záverom, že presné preukázanie dôsledkov uvedeného zlyhania prislúchalo odvolateľke, porušil všeobecné právne zásady.
   
      (1)  Nariadenie Rady (EHS) č. 1430/79 z 2. júla 1979 o vrátení alebo odpustení dovozného alebo vývozného cla [neoficiálny preklad] (Ú. v. ES L 175, s. 1).
   
      (2)  Nariadenie Rady (EHS) č. 2913/92 z 12. októbra 1992, ktorým sa ustanovuje Colný kódex spoločenstva (Ú. v. ES L 302, s. 1; Mim. vyd. 02/004, s. 307).